A Bizottság 646/89/EGK rendelete

(1989. március 14.)

az 1987. december 31-én hatályos közös vámtarifa szerinti nómenklatúra alapján meghatározott kódoknak az áruk besorolásáról szóló egyes rendeletekben foglalt Kombinált Nómenklatúra alapján meghatározott kódokkal történő felváltásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 20/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 15. cikkére,

mivel a legutóbb a 3529/87/EGK rendelettel [3] módosított, a közös vámtarifáról szóló, 1968. június 28-i 950/68/EGK rendelet [4] az áruk vámtarifa szerinti besorolását szolgáló nómenklatúráról szóló 1950. december 15-i egyezmény alapján meghatározta a közös vámtarifa szerinti nómenklatúrát;

mivel a legutóbb a 2055/84/EGK rendelettel [5] módosított, a közös vámtarifa szerinti nómenklatúra egységes alkalmazásához szükséges intézkedésekről szóló, 1969. január 16-i 97/69/EGK tanácsi rendelet [6] alapján a Bizottság számos rendeletet fogadott el az áruk közös vámtarifa szerinti nómenklatúrájába történő besorolásáról;

mivel a 2658/87/EGK rendelet a Harmonizált Áruleíró és Kódrendszerről szóló nemzetközi egyezményen – amely a fent említett 1950. december 15-i egyezményt váltja fel – alapuló Kombinált Nómenklatúra elnevezéssel létrehozta az árucikkek nómenklatúráját abból a célból, hogy egyszerre feleljen meg a közös vámtarifa és a Közösség külső statisztikai követelményeinek;

mivel a 2658/87/EGK rendelet 15. cikkének (1) bekezdése megállapítja, hogy a Kombinált Nómenklatúra alapján létrehozott kódok és árumegnevezések lépnek az 1987. december 31-én hatályos közös vámtarifa szerinti nómenklatúra szerinti kódok helyébe;

mivel az érthetőség és az egyszerűsítés érdekében az említett rendeletek közül azokat kell megfelelőképpen módosítani, amelyek még gyakorlati jelentősséggel bírnak, és amelyek esetében a felcserélés nem jelent lényeges változást,

ELFOGADTA EZT A RENDELETET:

1. cikk

A melléklet 1. oszlopában felsorolt azon rendeletekben, amelyek a 2. oszlopban szereplő árukra vonatkoznak, a 3. oszlopban szereplő közös vámtarifa szerinti nómenklatúrán alapuló kódok helyébe a 4. oszlopban felsorolt Kombinált Nómenklatúra szerinti kódok lépnek.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. március 14-én.

a Bizottság részéről

Christiane Scrivener

a Bizottság tagja

[1] HL L 4., 1989.1.6., 19. o.

[2] HL L 256., 1987.9.7., 1. o.

[3] HL L 336., 1987.11.26., 3. o.

[4] HL L 172., 1968.7.22., 1. o.

[5] HL L 191., 1984.7.19., 1. o.

[6] HL L 14., 1969.1.21., 1. o.

--------------------------------------------------

MELLÉKLET

(EGK) rendelet száma | Árumegnevezés | Közös vámtarifa szerinti szám | Kombinált Nómenklatúra szerinti kód |

(1) | (2) | (3) | (4) |

484/79 | Horgászzsinór, teljes hosszában polivinil-klorid réteggel borított, végtelen nejlonszálakból készített üreges zsinórból, elvékonyított végekkel, bizonyos hosszúságú tekercsben | 39.07 E IV | 39269099 |

1218/84 | Mosdókagyló, 30 % műanyag (sztirollal módosított műgyanta) és 70 % töltőanyag (főként szilikát) összetétellel, áttetsző műanyag borítással (a munkafelületen megközelítőleg 0,2 mm vastag sztirollal módosított műgyanta) | 39.07 B V d) | 39221000 |

2882/83 | Elektronikus játék, amely egy műanyag és fémházból (110 × 73,5 × 8 mm), illetve egy folyadékkristályos kijelzőből áll, a játék számára programozott egységes integrált áramkört tartalmaz (kiírja a játékos pontszámát), továbbá óra-, ébresztő- és számológép-funkcióval rendelkezik | 97.04 C | 95049090 |

211/85 | Olyan automatizált adatfeldolgozó berendezésekhez használt memóriaelemek, amelyek a következőkből állnak: C-MOS statikus közvetlen hozzáférésű memória (RAM),téglalap alakú, többrétegű kerámia nyomtatott áramköri lap (17 × 39 mm), amely (különválaszthatóan) a következőket tartalmazza:négy C-MOS statikus RAM (C-MOS-SRAM), amelyek egységes integrált áramkört alkotnak egyenként 16 K vagy 64 K memóriával,egy egységes integrált áramkörű dekóder,2 × 14 tűs csatlakozó,egy törölhető, programozható, csak olvasható memória (Eprom),téglalap alakú, többrétegű kerámia nyomtatott áramköri lap (17 × 39 mm), amely (különválaszthatóan) a következőket tartalmazza:egységes integrált áramkörű, két ultraibolya fénnyel törölhető, programozható, csak olvasható memória (Eprom), egyenként 64 K memóriával és kvarcablakkal a felső felületükön,egy egységes integrált áramkörű dekóder,egy megszakító kondenzátor,2 × 14 tűs csatlakozó | 84.55 C | 84733000 |

1936/84 | 15 × 51 × 2 mm méretű mikroszámítógép 40 tűs csatlakozóval, és többek között a következő felszerelésekkel: a felhasználó által ultraibolya fénnyel törölhető, programozható, 1 K × 8 bites memória (Eprom),64 × 8 bites írható-olvasható adatmemória (RAM),27 bemeneti/kimeneti vezeték,8 bites időzítő/számláló, ésoszcillátor és óraáramkör | 85.21 D II | 85421175 |

1620/81 | Erdészeti célokra használt olyan vontató, amelyre különböző, a faanyag feldolgozására alkalmas eszköz illeszthető, mint például emelő, kezelő, szállító, húzó, rakodó, kirakó és daraboló | 87.01 B | 870190 |

551/87 | Készülék mágnesszalagon rögzített információk mikrofilmre történő másolás céljára, amely a következőket foglalja magában: a mágnesszalag lejátszására szolgáló szalagmeghajtó egység,a szalagra rögzített anyagnak katódsugárcsövön történő olvasásra alkalmas jelekké átalakító feldolgozó, valamint a jelek lefényképezésére szolgáló fényképezőgép és a vaku vezérlésére szolgáló egység. Igény szerint a feldolgozásnak ez a szakasza a berendezés részét képező feldolgozóegység helyett központi feldolgozóegységgel, illetve automatikus adatfeldolgozó berendezéssel is elvégezhető,katódsugárcső a jelek megjelenítéséhez,vaku,kamera a jelek mikrofilmre történő rögzítéséhez,egység a film mikrofiche formájában történő előhíváshoz és nyomtatásához | 90.07 A | 90062000 |

2054/83 | Elektronikus eszközök és készülékek (többcsatornás elemző műszerek), amelyek a beépített mikroprocesszoroknak köszönhetően képesek a külső mérőműszerek – például voltmérők, érzékelők, szögdekóderek – által nyert és elektronikus jelek formájában kapott adatok osztályozására, valamint ezen adatok (tényleges eredmények) és az előírt adatok összehasonlítására, és amely eszközök alapvetően a következő részeket tartalmazzák: 1.billentyűkkel és vezérlőgombokkal rendelkező vezérlőpult;2.katódsugárcsöves és vezérlőgombokkal ellátott vizuális kijelzőegység, amely lehetővé teszi a jelértékelési eredmények spektrumvonalak, illetve alfa-numerikus adatok formájában történő megjelenítését;3.analóg–digitális átalakítók az analóg jelek digitális jelekké történő átalakításához;4.elektronikus erősítők a jel erősítéséhez;5.adattároló egység a dátum és a programok számára;6.három mikroprocesszor az adatfeldolgozáshoz (ezek közül az egyik a programozott hitelesítési adatokkal dolgozik; a másik az előírt és tényleges értékek összevetésére szolgál, és képes arra, hogy biztosítsa a kísérleti visszacsatolás vezérlését);7.egy tápegység;8.sornyomtató az adatkivitelhez; és9.hajlékonylemez-meghajtó egység a kiegészítő adatok és programok tárolásához | 90.28 A II a) | 90303930 |

2334/83 | Elektronikus integrátorok, amelyek: a beépített érzékelők és elektronikus számlálók segítségével összehasonlítják a programban tárolt adatokat azokkal a mérési eredményekkel (kimutatják és értékelik a kiugróan magas pontokat és ezek kiterjedését, meghatározzák ezek számát és mértékét), amelyeket elektronikus jel formájában külső berendezésektől, mint például kromatográfoktól vagy spektrométerektől kaptak,a beépített mikroprocesszorok segítségével feldolgozzák az eredmények összehasonlításának digitális elektronikus jellé alakított eredményeit,jelentés vagy grafikon formájában kinyomtatják az eredményeket, ésalapvetően a következő részeket tartalmazzák:1.alfanumerikus billentyűzet a program és a bemenő adat, illetve az eredmény azonnali lekéréséhez;2.billentyűzet a programbemenethez és a berendezés működtetéséhez;3.analóg–digitális átalakító az analóg jelek digitális jelekké történő átalakításához;4.elektronikus erősítők (előerősítők, logaritmikus erősítők, integrált erősítők) a jel erősítésére;5.egy, az adatok és a program tárolására szolgáló egység;6.elektronikus érzékelők a kiugróan magas pontok és területek megállapítására és értékelésére;7.elektronikus számláló a kiugróan magas pontok mennyiségének és a területek kiterjedésének meghatározására;8.mikroprocesszorok a kardinális pontok (a kiugrások eleje, vége és csúcsa) kiszámításához;9.egy tápegység; és10.hőnyomtató és görberajzoló az adatkivitelhez | 90.28 A II a) | 90303930 |

--------------------------------------------------